**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2018. május 30-i ülésére)

**TÁRGY: Beszámoló a Kőröskom Kft. 2017. évi tevékenységéről, alapítói hatáskörök gyakorlása a Kft-nél**

A 100%-ban Kiskőrös Város Önkormányzata tulajdonát képező Kiskőrös Önkormányzat Kommunális Szolgáltató Nonprofit Korlátolt Felelősségű Társaság (a továbbiakban: KŐRÖSKOM Kft.) tulajdonosi jogait a Képviselő-testület gyakorolja. A Polgári Törvénykönyvről szóló 2013. évi V. törvény (továbbiakban Ptk.) 3:109. § (1) bekezdésben foglaltak szerint „A gazdasági társaság tagjainak döntéshozó szerve a legfőbb szerv.” Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.

Ptk. 3:109. § (2) A gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal. A legfőbb szerv hatáskörébe tartozik a számviteli törvény szerinti beszámoló (a továbbiakban: beszámoló) jóváhagyása és a nyereség felosztásáról való döntés.

A KŐRÖSKOM Kft. javadalmazási szabályzata értelmében, a Képviselő-testület az ügyvezető személyi alapbérének tekintetében évente egyszer, az előző üzleti év beszámolójának tárgyalásakor dönt a bérfejlesztés lehetőségéről, az ügyvezető prémiumáról, valamint az aktuális évre vonatkozó prémiumfeltételekről. A Képviselő-testület a 73/2016. sz. Képviselő-testületi határozatában foglaltak szerint az ügyvezető Schäffer Tamás András, személyi alapbére 2016. június 01. napjától bruttó 600 000 Ft, ezen felül az ügyvezető havonta 5 000 Ft összegű választása szerinti béren kívüli juttatásra jogosult.

A KŐRÖSKOM Kft. a számviteli törvény rendelkezései alapján összeállította a 2017. évi egyszerűsített éves beszámolóját, amely a határozat-tervezet 1. sz. mellékletét képezi. A határozat-tervezet 1. sz. melléklete tartalmazza a 2017. évi mérleget, eredménykimutatást, kiegészítő mellékletet és a Független Könyvvizsgálói Jelentést. Benyújtásra került a Kft. 2018. évre vonatkozó üzleti terve, melyet a határozat- tervezet 2. sz. melléklete tartalmaz. A Felügyelő Bizottság a beszámolót és az üzleti tervet várhatóan május 29-i ülésén tárgyalja.

A KŐRÖSKOM Kft. főbb mutatóinak idősoros alakulását az alábbi grafikon tartalmazza.

A beszámoló alapján a tárgyi eszközök bruttó értéke összesen 32 751 ezer Ft-tal növekedett (jelentősebb beruházások: 1 db beépítetlen ingatlan a termelői piac bővítéséhez 24 960 ezer Ft, valamint faapríték gyártásához 1 db faaprító gép és 1 db traktor 5 709 ezer Ft), a könyv szerinti érték 22 889 ezer Ft-tal nőtt.

A forgóeszközökön belül csökkent a követelések részaránya 2016. évhez képest, ez összegben 6 millió Ft-t jelent, 17 millió Ft-ról 11 millió Ft-ra csökkent. A hulladékszállítási díjjal kapcsolatos követelés (6,3 millió Ft) teljes egészében lejárt követelés,. A hulladékszállítási díjhátralékosok esetében a KŐRÖSKOM Kft. az eredménytelen felszólításokat követően a díjhátralék adók módjára történő behajtását kezdeményezte Nemzeti Adó- és Vámhivatalnál. Ezek részben eredményre vezettek, azonban valószínűsíthető, hogy a még fennálló díj tartozások gyakorlatilag behajthatatlanok, emiatt 100 % értékvesztés került elszámolásra.

Az értékpapírok és pénzeszközök állománya minimális növekedést mutat 2016. évvégi állapothoz képest, így a forgóeszközökön belüli aránya 87,8%. A KŐRÖSKOM Kft a szabad pénzeszközeit elsősorban értékpapír számlán tartja.

A KŐRÖSKOM Kft az eredménytartalékból a tárgy év végén 11 000 ezer Ft fejlesztési tartalékot képzett, mely átvezetésre került a lekötött tartalékba.

Az értékesítés nettó árbevétele az előző évi szinthez képest 9 %-kal csökkent, amely összegszerűen 24 millió Ft-t jelent (a 2017. évi csökkenés az út, csatorna és egyéb építőipari és szakipari munkákból keletkezett), az 1 főre jutó nyereség a 2016. évihez képest jelentősen emelkedett, amely nagyon jó teljesítésnek minősül. A KŐRÖSKOM Kft. szokásos vállalkozási eredménye a 2016. évit 60 %-kal haladja meg, az adózott eredménye 55 %-kal. A jelentős növekedés a jobb vállalkozási lehetőségek/körülmények eredménye.

A KŐRÖSKOM Kft. 2017. évi szokásos vállalkozási eredménye 22 186 ezer Ft, ebből üzemi tevékenység eredménye 21 749 ezer Ft (nyereség), pénzügyi műveletek eredménye 437 ezer Ft. Az adózott eredmény és a mérleg szerinti eredmény 20 533 ezer Ft.

Az ügyvezető javaslatával egyetértésben 50 000 ezer Ft osztalék kifizetés jóváhagyását javaslom a szabad eredménytartalék terhére.

A prémiumfeltételekben meghatározott 2017. évi célkitűzéseket a KŐRÖSKOM Kft. ügyvezetője teljesítette: a KŐRÖSKOM Kft. fizetőképessége, likviditása biztosított volt, a 2017. évi adózott eredmény pozitív összegű, az Önkormányzattal szerződött feladatok - beruházás, felújítás, fenntartás, egyéb szolgáltatások- a követelmények szerint teljesültek, a Kőrösszolg Kft, hatékony, gazdaságos és eredményes működést támogatja, biztosítja.

A fentiek alapján javaslom, hogy a Képviselő-testület a KŐRÖSKOM Kft. 2017. évi egyszerűsített éves beszámolóját, a KŐRÖSKOM Kft. ügyvezetőjének 2017. évi prémiumának megállapítását, valamint a 2018. évi prémiumfeltételeit a határozat-tervezetben foglaltak szerint fogadja el.

**Kiskőrös, 2018. május 22.**

**Domonyi László sk.**

**polgármester**

**HATÁROZAT-TERVEZET**

A Képviselő-testület az önkormányzat kizárólagos tulajdonában lévő KŐRÖSKOM Kft. tulajdonosi jogait gyakorló hatáskörében:

1. a KŐRÖSKOM Kft. 2017. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) - figyelemmel a Felügyelő Bizottság és a Könyvvizsgáló jelentésére is- a határozat-tervezet 1. sz. melléklete szerinti tartalommal jóváhagyja
2. A KŐRÖSKOM Kft. ügyvezetőjének osztalékról szóló javaslatát elfogadja 50 000 ezer Ft osztalék kifizetéséről az eredménytartalék terhére a tulajdonos részére
3. a KŐRÖSKOM Kft. ügyvezetőjének a 2018. évre benyújtott üzleti tervét a határozat-tervezet 2. sz. melléklete szerinti tartalommal elfogadja
4. a KŐRÖSKOM Kft. ügyvezetőjének 2017. évi prémiumát az 86/2017.sz. képviselő-testületi határozatban meghatározott feltételek teljesítésének megfelelően a 2017. évi személyi alapbér 25 %-ában, azaz bruttó 1 800 000 Ft-ban állapítja meg.
5. a KŐRÖSKOM Kft. ügyvezetőjének 2018. évi prémiumfeltételeit és a feltételek teljesítése esetére a prémium éves személyi alapbérben kifejezett százalékos mértékét a határozat-tervezet 3. sz. mellékletében foglaltak szerint határozza meg.
6. felkéri a polgármestert, hogy a költségvetési rendelet soron következő módosítását jelen határozat 2. pontjában foglaltak figyelembevételével terjessze elő

**Felelős:** polgármester

ügyvezető

**Határidő:** 2018. értelemszerűen